Diari Oficial de la Generalitat Valenciana


Sumari del DOGV 8545, del 10-05-2019 (2019/4704)

Resolució de 26 d'abril de 2019, del director general de Reformes Democràtiques i Accés a la Justícia, per la qual se sotmet al tràmit d'audiència i informació pública el Projecte d'ordre de bases reguladores per a la concessió de subvencions destinades a actuacions sobre exhumació i identificació de víctimes desaparegudes durant la Guerra Civil i la dictadura.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/4704


Data del document
:   26-04-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * cooperació administrativa

Resolució de 26 d'abril de 2019, del director general de Reformes Democràtiques i Accés a la Justícia, per la qual se sotmet al tràmit d'audiència i informació pública el Projecte d'ordre de bases reguladores per a la concessió de subvencions destinades a actuacions sobre exhumació i identificació de víctimes desaparegudes durant la Guerra Civil i la dictadura. [2019/4704]  
  
D'acord amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, en l'article 43 de la Llei 5/1983, de 30 de desembre, del Consell, en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius, i en virtut de les atribucions conferides per l'article 10 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, la disposició transitòria primera del Decret 1/2019, d'11 de gener, del Consell, pel qual s'aproven els Estatuts de l'Institut Valencià de la Memòria Democràtica, els Drets Humans i les Llibertats Públiques, i per la Resolució de la consellera de Justícia, Administració Pública, Reformes Democràtiques i Llibertats Públiques, de data 27 de desembre de 2018, de comanda a aquesta direcció general, resolc:  
  
  
Sotmetre al tràmit d'audiència i informació pública el Projecte d'ordre de bases reguladores per a la concessió de subvencions destinades a actuacions sobre exhumació i identificació de víctimes desaparegudes durant la guerra civil i la dictadura.  
Per mitjà d'aquest tràmit poden formular al·legacions al text del projecte d'ordre les persones potencialment afectades en els seus drets i interessos legítims i fer aportacions addicionals qualsevol altra persona o entitat.  
El termini per a la presentació d'observacions serà de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableixen les disposicions mencionades.  
Llocs d'exposició:  
- Adreça d'internet   
http://www.justicia.gva.es/va/normativa-en-tramitacion  
- Direcció General de Reformes Democràtiques i Accés a la Justícia de la Conselleria de Justícia, Administració Pública, Reformes Democràtiques i Llibertats Públiques, c/ de la Democràcia, 77, torre 4, 46211 València, en horari de 09.00 a 14.00 h, de dilluns a divendres.  
Les al·legacions, suggeriments, u observacions efectuades per les persones o entitats que es consideren interessades han de formular-se per escrit dirigit a aquesta Direcció General de Reformes Democràtiques i Accés a la Justícia, presentant-se per Registre d'entrada de la Conselleria de Justícia, Administració Pública, Reformes Democràtiques i Llibertats Públiques, sense perjuí de què preveu l'article 16 de la Llei 39/2015, d'1 d'octubre, del procediment administratiu comú de les administracions públiques, o a través del correu electrònic: wummj@ydv.lf, indicant en l'assumpte: aportacions al projecte d'ordre de bases reguladores per a la concessió de subvencions destinades a actuacions sobre exhumació i identificació de víctimes desaparegudes durant la guerra civil i la dictadura.  
En ambdós casos, es farà constar el nom i cognoms o raó social, la direcció i el DNI, NIE o NIF de la persona o entitat que presente al·legacions.  
Per a l'adequada interpretació, valoració i, si és procedent, incorporació de les aportacions, s'hauria d'especificar l'article i l'apartat del projecte a què es refereixen, la modificació que es proposa i les raons en què se sustenta. Es recomana, així mateix, acompanyar una proposta de redacció alternativa.  
  
València, 26 d'abril de 2019.- El director general de Reformes Democràtiques i Accés a la Justícia: José García Añón.